ΟΔΗΓΙΑ 93/102/ΕΚ ΤΗΣ ΕΠΙΤΡΟΠΗΣ της 16ης Νοεμβρίου 1993 που τροποποιεί την οδηγία 79/112/ΕΟΚ του Συμβουλίου για την προσέγγιση των νομοθεσιών των κρατών μελών σχετικά με την επισήμανση και την παρουσίαση των τροφίμων που προορίζονται για τον τελικό καταναλωτή καθώς επίσης και τη διαφήμισή τους

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 79/112/ΕΟΚ του Συμβουλίου της 18ης Δεκεμβρίου 1978 για την προσέγγιση των νομοθεσιών των κρατών μελών σχετικά με την επισήμανση και την παρουσίαση των τροφίμων που προορίζονται για τον τελικό καταναλωτή, καθώς επίσης και τη διαφήμισή τους (1), όπως τροποποιήθηκε τελευταία από την οδηγία 91/72/ΕΟΚ της Επιτροπής (2), και ιδίως το άρθρο 6 παράγραφος 5 στοιχείο β) πρώτη και δεύτερη περίπτωση,

Εκτιμώντας:

ότι, με βάση την εμβέλεια και τα αποτελέσματα της προτεινόμενης ενέργειας, τα κοινοτικά μέτρα που προβλέπει ο παρών κανονισμός δεν είναι απλώς αναγκαία αλλά απαραίτητα για την επίτευξη των αναφερθέντων στόχων και ότι οι εν λόγω στόχοι δεν μπορούν να επιτευχθούν από τα κράτη μέλη σε μεμονωμένη βάση και ότι επιπλέον η επίτευξή τους σε κοινοτική βάση προβλέπεται ήδη από την οδηγία 79/112/ΕΟΚ-

ότι, χωρίς να παραβλάπτεται η ενημέρωση του καταναλωτή, πρέπει να συμπληρωθεί ο κατάλογος συστατικών του παραρτήματος Ι της οδηγίας 79/112/ΕΟΚ για τα οποία η ένδειξη της κατηγορίας μπορεί να αντικαταστήσει την ένδειξη του ειδικού ονόματος-

ότι η οδηγία 89/107/ΕΟΚ του Συμβουλίου της 21ης Δεκεμβρίου 1988 σχετικά με τα πρόσθετα που μπορούν να χρησιμοποιούνται στα τρόφιμα (3) περιλαμβάνει στο παράρτημα Ι κατάλογο των κατηγοριών προσθέτων των τροφίμων, στις οποίες εφαρμόζεται η εν λόγω οδηγία-

ότι ο κατάλογος αυτός περιέχει κατηγορίες που είτε δεν περιλαμβάνονται είτε περιλαμβάνονται με διαφορετικό τρόπο στον κατάλογο του παραρτήματος ΙΙ της οδηγίας 79/112/ΕΟΚ-

ότι, για λόγους εναρμόνισης των διαφόρων κοινοτικών διατάξεων, ο κατάλογος της οδηγίας 79/112/ΕΟΚ πρέπει να προσαρμοστεί σε συνάρτηση με τον κατάλογο που εγκρίθηκε από το Συμβούλιο στο πλαίσιο της οδηγίας 89/107/ΕΟΚ, εφόσον αυτό ανταποκρίνεται σε μια ανάγκη για καλύτερη πληροφόρηση των καταναλωτών-

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Τροφίμων,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα Ι της οδηγίας 79/112/ΕΟΚ αντικαθίσταται από το παράρτημα Ι της παρούσας οδηγίας.

Άρθρο 2

Το παράρτημα ΙΙ της οδηγίας 79/112/ΕΟΚ αντικαθίσταται από το παράρτημα ΙΙ της παρούσας οδηγίας.

Άρθρο 3

Τα κράτη μέλη τροποποιούν, αν είναι αναγκαίο, τις νομοθετικές, κανονιστικές και διοικητικές διατάξεις τους για να συμμορφωθούν με την παρούσα οδηγία πριν από τις 31 Δεκεμβρίου 1994.

Τα μέτρα αυτά πρέπει:

- να επιτρέπουν την εμπορία προϊόντων που είναι σύμφωνα με την παρούσα οδηγία το αργότερο την 1η Ιανουαρίου 1995,

- να απαγορεύουν την εμπορία των προϊόντων που δεν είναι σύμφωνα με την παρούσα οδηγία από τις 30 Ιουνίου 1996.

Ενημερώνουν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά τη δημοσίευσή τους. Ο τρόπος της παραπομπής καθορίζεται από τα κράτη μέλη.

Άρθρο 4

Η παρούσα οδηγία αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 16 Νοεμβρίου 1993.

Για την Επιτροπή

Martin BANGEMANN

Αντιπρόεδρος

(1) ΕΕ αριθ. L 33 της 8. 2. 1979, σ. 1.

(2) ΕΕ αριθ. L 42 της 15. 2. 1991, σ. 27.

(3) ΕΕ αριθ. L 40 της 11. 2. 1989, σ. 27.

ΠΑΡΑΡΤΗΜΑ Ι

Κατηγορίες συστατικών για τα οποία η ένδειξη της κατηγορίας μπορεί να αντικαταστήσει την ένδειξη του ειδικού ονόματος

"" ID="1">Έλαια εξευγενισμένα εκτός από ελαιόλαδο> ID="2">"Έλαιο", συμπληρωμένη - είτε με τον προσδιορισμό "φυτικό" ή "ζωικό", κατά περίπτωση, - είτε με την ένδειξη της ειδικής ζωικής ή φυτικής προέλευσης. Η ένδειξη υδρογονωμένου ελαίου πρέπει να συνοδεύεται από τον προσδιορισμό "υδρογονωμένο"."> ID="1">Λίπη εξευγενισμένα> ID="2">"Λίπος" ή "λιπαρή ύλη", συμπληρωμένη - είτε με τον προσδιορισμό "φυτικό" ή "ζωικό", κατά περίπτωση, - είτε με την ένδειξη της ειδικής ζωικής ή φυτικής προέλευσης. Η ένδειξη υδρογονωμένου λίπους πρέπει να συνοδεύεται από τον προσδιορισμό "υδρογονωμένο"."> ID="1">Μείγματα αλεύρων από δύο ή περισσότερα είδη δημητριακών> ID="2">"Άλευρο" ακολουθούμενη από απαρίθημηση των ειδών δημητριακών, από τα οποία προέρχεται, κατά φθίνουσα τάξη περιεκτικότητας κατά βάρος."> ID="1">Άμυλο κάθε είδους, φυσικό και τροποποιημένο με φυσική μέθοδο ή με ένζυμα> ID="2">"Άμυλο""> ID="1">Όλα τα είδη ψαριού, εφόσον το ψάρι αποτελεί συστατικό άλλου τροφίμου και με την επιφύλαξη ότι η ονομασία και η παρουσίαση του εν λόγω τροφίμου δεν αναφέρονται σε συγκεκριμένο είδος ψαριού> ID="2">"Ψάρι(α)""> ID="1">Όλα τα είδη τυριού, εφόσον το τυρί ή το μείγμα τυριών αποτελεί συστατικό άλλου τροφίμου και με την επιφύλαξη ότι η ονομασία και η παρουσίαση του εν λόγω τροφίμου δεν αναφέρονται σε συγκεκριμένο είδος τυριού> ID="2">"Τυρί(ά)""> ID="1">Όλα τα είδη αρτυμάτων εφόσον δεν υπερβαίνουν το 2 % του βάρους του τροφίμου> ID="2">"Αρτύματα" ή "Μείγμα αρτυμάτων""> ID="1">Όλα τα αρωματικά φυτά ή μέρη τους, εφόσον δεν υπερβαίνουν το 2 % του βάρους του τροφίμου> ID="2">"Αρωματικό(ά) φυτό(ά)" ή "μείγμα(τα) αρωματικών φυτών""> ID="1">Όλα τα παρασκευάσματα κόμμεων που χρησιμοποιούνται για την παρασκευή κόμμεως βάσεως για τσίχλες> ID="2">"Κόμμι βάσεως""> ID="1">Τριμμένη φρυγανιά οποιαδήποτε προελεύσεως> ID="2">"Τριμμένη φρυγανιά""> ID="1">Όλες οι κατηγορίες σακχαρόζης> ID="2">"Ζάχαρη""> ID="1">Άνυδρη δεξτρόζη ή μονοϋδρίτης δεξτρόζης> ID="2">"Δεξτρόζη""> ID="1">Σιρόπι γλυκόζης και σιρόπι γλυκόζης αφυδατωμένο> ID="2">"Σιρόπι γλυκόζης""> ID="1">Όλες οι πρωτεΐνες του γάλακτος (καζεΐνες, καζεϊνικές ενώσεις και πρωτεΐνες του τυρογάλακτος και του αφρού γάλακτος) καθώς και τα μείγματά τους> ID="2">"Πρωτεΐνες γάλακτος""> ID="1">Βούτυρο κακάου πιέσεως, expeller ή εξευγενισμένο> ID="2">"Βούτυρο κακάο""> ID="1">Όλα τα ζαχαρωμένα φρούτα, εφόσον δεν υπερβαίνουν το 10 % του βάρους του τροφίμου> ID="2">"Ζαχαρωμένα φρούτα""> ID="1">Μείγμα λαχανικών που δεν υπερβαίνουν το 10 % του βάρους τροφίμου> ID="2">"Λαχανικά""> ID="1">Όλοι οι τύποι κρασιού, όπως ορίζονται στον κανονισμό (ΕΟΚ) αριθ. 822/87 (1)> ID="2">"Κρασί"

"">

(1) ΕΕ αριθ. L 84 της 27. 3. 1987, σ. 1.

ΠΑΡΑΡΤΗΜΑ ΙΙ

Κατηγορίες συστατικών που αναφέρονται υποχρεωτικά με το όνομα της κατηγορίας τους συνοδευόμενο από το ειδικό τους όνομα ή τον αριθμό ΕΚ. Χρωστικό

Συντηρητικό

Αντιοξειδωτικό

Γαλακτωματοποιητής

Πυκνωτικό μέσο

Πηκτωματοποιητής

Σταθεροποιητής

Ενισχυτικό γεύσης

Μέσο οξίνισης

Διορθωτικό οξύτητας

Ανστισυσσωματωτικό

Τροποποιημένο άμυλο (1)

Γλυκαντικό

Διογκωτικό ζύμης

Αντιαφριστικό

Υλικό επικάλυψης

Άλατα τήξεως (2)

Βελτιωτικό αλεύρων

Σκληρυντικό

Υγροσκοπικό μέσο

Διογκωτικό

Προωστικό αέριο

(1) Δεν απαιτείται ένδειξη του ειδικού ονόματος ή του αριθμού ΕΚ.

(2) Μόνο για τα τετηγμένα τυριά και τα προϊόντα με βάση το τετηγμένο τυρί.